|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΗΡΑΚΛΕΙΟΥ**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΠΟΛΕΟΔΟΜΙΑΣ**  **\_\_\_\_\_\_\_\_\_\_\_\_\_\_\_**  **ΔΗΜΟΣ ΜΑΛΕΒΙΖΙΟΥ** |  | ΔΗΜΟΣ: **Μαλεβιζίου**  Τίτλος: **ΑΠΟΚΑΤΑΣΤΑΣΗ ΑΓΡΟΤΙΚΗΣ ΟΔΟΠΟΙΙΑΣ ΛΟΓΩ ΤΗΣ ΘΕΟΜΗΝΙΑΣ ΤΟΥ ΟΚΤΩΒΡΙΟ 2022 ΚΑΙ ΑΠΟΚΑΤΑΣΤΑΣΗ ΟΔΟ ΔΙΑΦΥΓΗΣ ΣΤΗΝ ΛΥΓΑΡΙΑ**  Προϋπολογισμός: **150.000,00** ΕΥΡΩ  Χρηματοδότηση: **ΤΠΑ ΥΠΟΥΡΓΕΙΟ ΕΣΩΤΕΡΙΚΩΝ** |

**Τ Ε Χ Ν Ι Κ Η Ε Κ Θ Ε Σ Η**

|  |  |
| --- | --- |
| **Έγγραφο Δήμου-Φορέα:** |  |
| **Τίτλος:** | **ΑΠΟΚΑΤΑΣΤΑΣΗ ΑΓΡΟΤΙΚΗΣ ΟΔΟΠΟΙΙΑΣ ΛΟΓΩ ΤΗΣ ΘΕΟΜΗΝΙΑΣ ΤΟΥ ΟΚΤΩΒΡΙΟ 2022 ΚΑΙ ΑΠΟΚΑΤΑΣΤΑΣΗ ΟΔΟ ΔΙΑΦΥΓΗΣ ΣΤΗΝ ΛΥΓΑΡΙΑ** |
| **Κωδ. Προϋπ/σμού:** |  |

**Περιγραφή:**

- Η παρούσα μελέτη αφορά την υπηρεσία αφορά την αποκατάσταση της συγκεκριμένης οδού η οποία αποτελεί οδός ΔΙΑΦΥΓΗΣ της ευρύτερης περιοχής και η οποία έχει τα εξής χαρακτηριστικά.

1. ΘΕΣΗ ΚΑΙ ΕΚΤΑΣΗ ΤΟΥ ΕΡΓΟΥ

Ο αγροτικός δρόμος είναι υφιστάμενος και θα γίνει βελτίωση αυτού, χωρίς αλλαγές στη χάραξη οριζοντιογραφικά. Προτείνονται βελτιώσεις στην υπάρχουσα τσιμεντοστρωμένη οδό και ασφαλτόστρωση αυτού σε διατομή μέσου πλάτους 4,50 μέτρων.

Ο εξεταζόμενος δρόμος ξεκινά από την επαρχιακή οδό Αγ. Πελαγία – Λυγαριά -Μαδέ όπου συνδέεται με ισόπεδο κόμβο, διασχίζει νότια και περιφερειακά τον συνεκτικό τμήμα του οικισμού Λυγαριάς και καταλήγει λίγα μέτρα πριν το ξενοδοχείο Πανόραμα όπου συνδέεται με την επαρχιακή οδό Αγ. Πελαγία – Λυγαριά – Μαδέ. Το έργο είναι εκτός του μη οριοθετημένου οικισμού Λυγαριάς ο οποίος είναι πλησιέστερος στην περιοχή εκτέλεση των εργασιών. Το συνολικό μήκος του δρόμου είναι L=1400m.Την αναγκαιότητα της κατεπείγουσας ανάθεσης για εξαιρετικά επείγοντες λόγους άμεσου και προφανούς κινδύνου ανθρώπινων ζωών και περιουσιών έπειτα από τα πρωτοφανή έντονα καιρικά φαινόμενα στον νομό Ηρακλείου και ιδιαίτερα στην περιοχή της Αγ. Πελαγίας, Λυγαριάς, Παλαιοκάστρου Οι πλημμύρες εκδηλώθηκαν κατά τις πρωινές ώρες και μέσα σε μία ώρα υπήρξε τεράστια καταστροφή στην αγροτική οδοποιία, σε έργα υποδομή αλλά και στις περιουσίες των δημοτών μας Η στάθμη του νερού ανέβηκε πάνω από 3.0μ, τα όμβρια ύδατα παρέσυραν φερτά υλικά και πέτρες από τους ορεινούς όγκους παρασέρνοντας οτιδήποτε υπήρχε μέχρι και αυτοκίνητα έως ότου φτάσει στην θάλασσα. Αποτέλεσμα όλων των παραπάνω ήταν να χάσουν την ζωή τους δύο άνθρωποι

2. ΘΕΣΜΙΚΕΣ ΔΕΣΜΕΥΣΕΙΣ

Ο υφιστάμενος τσιμεντένιος αγροτικός δρόμος στον οποίο προτείνονται οι βελτιώσεις είναι ο μοναδικός περιφερειακός της περιοχής Λυγαριάς και δεν βρίσκεται εντός των ορίων προστατευόμενης ζώνης NATURA

Το παρών έργο κατατάσσεται:

Ομάδα 1η : Έργα χερσαίων κει εναερίων μεταφορών - Έργα οδοποιίας α/α 19: Εκσυγχρονισμός, επέκταση, βελτίωση ή τροποποίηση υφισταμένων έργων οδοποιίας AV οδού (Αγροτική οδός) και εντάσσεται στην κατηγορία Β

3. ΤΕΧΝΙΚΗ ΠΕΡΙΓΡΑΦΗ ΕΡΓΟΥ

Ο εξεταζόμενος υφιστάμενος αγροτικός δρόμος βρίσκεται νοτίως του παραθαλάσσιου οικισμού Λυγαριλας, ξεκινά από την επαρχιακή οδό Αγ. Πελαγία- Λυγαριά -Μαδέ όπου συνδέεται, διασχίζει την ευρύτερη περιοχή περιφερειακά του συνεκτικού οικισμού Λυγαριάς και συνδέεται τελικά με την επαρχιακή οδό Αγ.Πελαγία - Λυγαριά-Μαδέ.Το τσιμεντένιο κατάστρωμα των οδών είναι στο μεγαλύτερο μήκος του σε κακή κατάσταση ,με πολλές λακκούβες, τοπικά νεροφαγώματα και τα οποία αυξάνονται χρόνο με το χρόνο τόσο λόγω της αποκόλλησης τους από τη διεύλεση των οχημάτων, όσο και μετά από βροχοπτώσεις. Η χρήση του δρόμου από αγροτικά αυτοκίνητα σε συνδυασμό με την κατάσταση του (δεν υπάρχουν αρκετά τεχνικά, δεν υπάρχει τάφρος απορροής των ομβρίων και το κατάστρωμα είναι τσιμεντένιο) έχει δημιουργήσει αρκετά προβλήματα στους διερχόμενους οδηγούς από τον συγκεκριμένο δρόμο. Ειδικά μετά από έντονες βροχοπτώσεις δημιουργούνται ρήγματα, συσσώρευση λασπωδών υλικών,δημιουργία λακκουβών και απαιτείται από τον Δήμο για να ξαναδοθεί σε ασφαλή κυκλοφορία. Προτείνονται βελτιώσειςστην υπάρχουσα οδό για βελτίωση της μηκοτομής και ασφαλτόστρωση σε όλο το υφιστάμενο πλάτος τους, ανεξάρτητα από το μέσο πλάτος των 4.50 μ που φαίνεται στο τοπογραφικό διάγραμμα. Με την επέμβαση αυτή το νέο οδόστρωμα των οδών θα αποκτήσει ικανοποιητικά μηχανικά χαρακτηριστικά , θα ελαχιστοποιηθούν οι φθορές του από τις βροχές και τη διέλευση των οχημάτων και θα διευκολυνθεί στο μέγιστο βαθμό η προσπέλαση μικρών αυτοκινήτων που εξυπηρετούν οι υπόψη οδοί. Ο δρόμος αυτός είναι αναγκαίος ως δρόμος διαφυγής σε περίπτωση αποκλεισμού από τον παραλιακό δρόμο σε περίπτωση ατυχήματος- σεισμού- πλημηρικών φαινομένων.   
Αναλυτικά η παρέμβαση θα υλοποιηθεί είναι :  
1. Μικρής έκτασης εξυγίανση της οδού (Θα παραμείνουν οι βασικές κλίσεις του οδοστρώματος όπως είναι χωρίς να αλλάξει υψομετρικά ο άξονας της οδού, απλά θα διαμορφωθούν οι πλευρικές κλίσεις ώστε να μαζευτούν σωστά τα όμβρια στη τάφρο. Επίσης θα γίνει βελτίωση των πρανών έτσι ώστε να διαμορφωθεί ικανοποιητική τάφρος για την ορθή απομάκρυνση των ομβρίων και την προστασία από την διάβρωση του οδοστρώματος. Δηλαδή οι χωματουργικές εργασίες αφορούν κυρίως την διαμόρφωση τάφρου και την εξασφάλιση ικανοποιητικού οδοστρώματος. Επίσης λόγω της πρόχειρης κατασκευής των πρανών αυτά πρέπει να αποκτήσουν ασφαλή κλίση για την εύρυθμη κυκλοφορία των οχημάτων΄.Τα προϊόντα εκσκαφών είναι περιορισμένα και θα διοχετευτούν στο ΧΥΤΑ πέρα Γαλήνων. Στη μελέτη και τον προϋπολογισμό του έργου προβλέπεται η μεταφορά των υλικ΄ων στην περιοχή ΧΥΤΑ και έχει ενσωματωθεί στον υπολογισμό της τιμής των χωματουργικών εργασίων .   
2, Διάστρωση θραυστού υλικού λατομείου για την κατασκευή υπόβασης, βάσης και να δημιουργηθεί μια φυσική τάφρος η οποία είτε θα σκυροθετηθεί για να παραμείνει αναλλοίωτη και χωρίς επισκευές είτε θα διαμορφωθεί σωστά (με εσκαφή, επίχωση με θραυστό υλικό και συμπύκνωση).  
3. Επίστρωση οδοστρώματος με ασφαλτοτάπητα . Το συνολικό μήκος για τις εργασίες είναι L=1250,00 m.  
4. ΑΠΟΤΕΛΕΣΜΑΤΑ ΕΡΓΟΥ

Το προτεινόμενο έργο είναι σημαντικό για το Δήμο, γιατί θα βελτιώσει τις συγκοινωνιακές συνθήκες των κάτοικων του οικισμού της Λυγαριάς αλλά και πολλών τουριστών . Στη περιοχή . Επειδή η υφιστάμενη κατάσταση του δρόμου είναι δυσχερής για τη διελευση των οχημάτων ο δρόμος γίνεται απροσπέλαστος απαιτείται βελτίωση της βατότητας της οδού.  
Με βάσει τα παραπάνω η βελτίωση των δρόμων στοχεύει :  
1, Στην περιφερειακή οδό διαφυγής και κυκλοφορίας από τον ένα και μοναδικό δρόμο της παραλίας της Λυγαριάς.  
2, Στην καλύτερη διευθέτηση των ομβρίων υδάτων και στην προστασία των παρουσίών των κατοίκων της περιοχής.  
3.Στην ευκολότερη πρόσβαση από τον οικισμό στην παραλιακή οδό αυτού.  
4. Στην βελτιστοποίηση αντιμετώπισης κινδύνων από πυρκαγιές -πλημμύρες στην ευρύτερη περιοχή.  
5, Στην ελαχιστοποίηση του κόστους συντήρησης λόγω της διευθέτησης των απορροών και την προστασία από διάβρωση του οδοστρώματος που είχε φορτωθεί ο Δήμος και δυστυχώς ήταν επιτακτική και με αυξημένο κόστος .  
5.ΣΥΝΑΓΩΓΗ ΣΗΜΑΝΤΙΚΩΝ ΠΟΡΙΣΜΑΤΩΝ   
Από τα παραπάνω συνάγονται τα συμπεράσματα:   
1. Η βελτίωση του δρόμου λόγω της φύσης του εδάφους δεν προβλέπεται να δημιουργήσει πρόβλημα κατολισθήσεων ή καθιζήσεων, ούτε θα δημιουργηθούν, αλλαγές στο τοπίο της περιοχής.  
2. Κατά την βελτίωση του δρόμου είναι πιθανόν να προκληθούν εκπομπές σκόνης στην ατμόσφαιρα και θόρυβος από χρήση των μηχανημάτων.  
3, Προβλέπεται η εκτέλεση χωματουργικών εργασιών , για την εξομάλυνση της επιφάνειας του δρόμου, τη κατασκευή τάφρου. Τα προϊόντα εσκαφών θα μεταφερθούν στο ΧΥΤΑ Ηρακλείου.  
4. Αυξάνεται η ασφάλεια του εν λόγω οδικού τμήματος, προσαρμοζόμενο ( κατά το δυνατών ), στις σύγχρονες αντιλήψεις περί του τρόπου μελέτης και κατασκευής δημοτικών οδών. Θα κατασκευαστεί οδόστρωμα με βελτιωμένες κλίσεις και με τάφρο που θα αποτρέπει διαβρώσεις και ρήγματα. Θα διαμορφωθούν ορθά πρανή σε υφιστάμενα εκχώματα για να αποφευχθεί κίνδυνος κατάρρευσης και πρόσκληση ατυχών καταστάσεων  
5.Δημιουργούνται προυποθέσεις μεσοπρόθεσμης ανάπτυξης στην περιοχή της Λυγαριάς .   
Συμπερασματικά λοιπόν μπορεί να λεχθεί ότι υπό εκτέλεση έργο δεν θα προκαλέσει δυσμενείς επιπτώσεις στο περιβάλλον εφ΄ όσον ληφθούν και τα παρακάτω προτεινόμενα μέτρα

6. ΑΝΑΘΕΣΗ ΕΡΓΟΥ

|  |  |
| --- | --- |
| **Θ Ε Ω Ρ Η Θ Η Κ Ε**  **Ηράκλειο 14/06/2023**  **Η Προϊστάμενη Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ & ΠΟΛΕΟΔΟΜΙΑΣ**  **ΠΑΠΑΔΑΚΗ ΕΙΡΗΝΗ** | **Ηράκλειο 14/06/2023**  **Οι Συντάξαντες**  **Δασκαλάκη Καλλιόπη** |